**R O M Â N I A PROIECT**

**JUDEŢUL MUREŞ
CONSILIUL LOCAL MUNICIPAL TÎRGU MUREŞ**

 **H O T Ă R Â R E A     nr. \_\_\_\_\_\_**

**din \_\_\_\_\_\_\_\_\_\_\_2015**

**privind modificarea structurii organizatorice şi Regulamentului de organizare şi funcţionare**

**al Căminului pentru persoane vârstnice Tîrgu – Mureş**

***Consiliul local municipal Tîrgu Mureş, întrunit în şedinţă ordinară de lucru,***

Văzând Expunerea de motive iniţiată de Primarul municipiului Tîrgu Mureş prin Căminul pentru persoane vârstnice Tîrgu - Mureş , privind modificareaRegulamentului de organizare şi funcţionare al Căminului pentru persoane vârstnice,

Având în vedere prevederile Legii nr.17/2000, *privind asistenţa social a persoanelor vârstnice, republicată,* Hotărârea Guvernului nr.539/2005, *pentru aprobarea Nomenclatorului instituţiilor de asistenţă socială şi a structurii orientative de personal, a Regulamentului-cadru de organizare şi funcţionare a instituţiilor de asistenţă socială*, *precum şi a Normelor metodologice de aplicare a prevederilor Ordonanţei Guvernului nr. 68/2003 privind serviciile sociale,* Ordinului MMSSF nr. 2126/ 2014 *privind aprobarea Standardelor minime specifice de calitate pentru serviciile de îngrijire la domiciliu pentru persoanele vârstnice şi pentru centrele rezidenţiale pentru persoanele vârstnice,*

Hotărârii Consiliului local municipal Tîrgu-Mureş nr.272/2013 *privind* aprobarea Organigramei şi Statului de funcţii*la Căminul pentru persoane vârstnice Tîrgu- Mureş,* Hotărârii Consiliului local municipal Tîrgu - Mureş nr.139/2014, *privind* *aprobarea Regulamentului de organizare şi funcţionare al Căminului pentru persoane vârstnice Tîrgu – Mureş,* Avizului Consiliului Consultativ al Căminului pentru persoane vârstnice Tîrgu – Mureş nr.10/11.02.2015,

În temeiul art. 36 alin. (2) litera a) şi d), art. 45 alin. (1) şi 115 alin. (1), lit. b) din Legea administraţiei publice locale nr.215/2001, republicată, cu modificările şi completările ulterioare,

 HOTĂRĂŞTE:

       **Art. 1.** Se aprobă modificările în structura organizatorică a Căminului pentru Persoane Vârstnice Tîrgu Mureş, constând în reducerea a 2 posturi: psiholog şi ingrijitoare.

 **Art**. **2.** Se aprobă Organigrama şi Statul de funcţii laCăminul pentru Persoane Vârstnice Tîrgu Mureş, conform Anexelor 1 şi 2 care fac parte integrantă din prezenta hotărâre.

 **Art**. **3.** Se aprobă modificarea Regulamentului de organizare şi funcţionare laCăminul pentru Persoane Vârstnice Tîrgu Mureş, conform Anexei 3 care face parte integrantă din prezenta hotărâre.

 **Art**. **4.** Cu aducerea la îndeplinire a prevederilor prezentei hotărâri se însărcinează Căminul pentru Persoane Vârstnice Tîrgu Mureş.

 **Viză de legalitate,**

**Secretarul Municipiului Tîrgu Mureş**

 **Cioban Maria**